ആര്‍.കെ. നാരായണ്‍ - വിക്കിപീഡിയ

# ആര്‍.കെ. നാരായണ്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

ആര്‍.കെ. നാരായണ്‍
ജനനം: | ഒക്ടോബര്‍ 10, 1906 ചെന്നൈ, ഇന്ത്യ
മരണം: | മെയ് 13, 2001
തൊഴില്‍: | നോവലിസ്റ്റ്
രചനാ സങ്കേതം: | ഗദ്യം

ഇംഗ്ലീഷ് ഭാഷയില്‍ എഴുതുന്ന ഇന്ത്യന്‍ നോവലിസ്റ്റുകളില്‍ ഏറ്റവും പ്രശസ്തരില്‍ ഒരാളാണ് ആര്‍.കെ. നാരായണ്‍. പരക്കെ വായിക്കപ്പെട്ടിട്ടുള്ള കൃതികളുടെ കര്‍ത്താവായ ആര്‍.കെ. നാരായണിന്റെ ജനനപ്പേര് രാശിപുരം കൃഷ്ണസ്വാമി അയ്യര്‍ നാരായണസ്വാമി എന്നായിരുന്നു. ,[1]

ആര്‍.കെ. നാരായണിന്റെ സംവേദനക്ഷമവും മനോഹരമായി ചിത്രീകരിച്ചതുമായ പല കഥകളുടെയും പശ്ചാത്തലം തെക്കേ ഇന്ത്യയിലെ സാങ്കല്പിക പട്ടണമായ മാല്‍ഗുഡി എന്ന പട്ടണമാണ്. സ്വാമി ആന്റ് ഫ്രണ്ട്സ് എന്ന തന്റെ ആദ്യനോവല്‍ മുതല്‍ ആര്‍.കെ. നാരായണന്റെ മിക്ക നോവലുകളും തനതായ വ്യക്തിത്വം നിലനിര്‍ത്തവേ തന്നെ പല ഇന്ത്യന്‍ സ്വഭാവ വിശേഷതകളും പ്രകടിപ്പിക്കുന്നു. നിത്യജീവിതത്തിന്റെ ഹാസ്യവും ഊര്‍ജ്ജവും ആഘോഷിച്ച് സ്നേഹപൂര്‍ണ്ണമായ മനുഷ്യത്വത്തില്‍ അധിഷ്ടിതമായി നോവലുകള്‍ രചിച്ച വില്യം ഫോക്നറുമായി ആര്‍.കെ. നാരായണനെ ഉപമിക്കാറുണ്ട്.[2]

## [തിരുത്തുക] ജീവിതരേഖ

കര്‍ണ്ണടകയിലെ ഒരു തമിഴ് ബ്രാഹ്മണ കുടുംബത്തില്‍ 1906 ഒക്ടോബര്‍ 10-ന് ജനിച്ചു. മൈസൂര്‍ മഹാരാജാസ് കോളേജില്‍ നിന്ന് ബി.എ. പാസ്സായ അദ്ദേഹം ഹൈസ്കൂള്‍ അധ്യാപകനായി ഔദ്യോഗിക ജീവിതം ആരംഭിച്ചുവെങ്കിലും അഞ്ചു ദിവസത്തിനു‍ ശേഷം ജോലി രാജി വെച്ച് പിന്നീട് സാഹിത്യരചനയില്‍ മുഴുകി.

94-ആം വയസ്സുവരെ നാരായണ്‍ ജീവിച്ചിരുന്നു. 87-ആം വയസ്സുവരെ - അന്‍പതു വര്‍ഷത്തിലേറെ, ആര്‍.കെ. നാരായണന്‍ സര്‍ഗ്ഗരചന തുടര്‍ന്നു. പതിനാലു നോവലുകള്‍, അഞ്ച് വാല്യങ്ങളിലുള്ള ചെറുകഥകള്‍, അനവധി യാത്രാവിവരണങ്ങള്‍, ഗദ്യേതര സാഹിത്യത്തിന്റെ ശേഖരങ്ങള്‍, ഇന്ത്യന്‍ ഇതിഹാസങ്ങളുടെ ചുരുക്കിയ ഇംഗ്ലീഷ് തര്‍ജ്ജമ, മൈ ഡേയ്സ് എന്ന ഓര്‍മ്മക്കുറിപ്പ് എന്നിവ ആര്‍.കെ. നാരായണ്‍ രചിച്ചു. [3]

നിരവധി തവണ നോബല്‍ സമ്മാനം നല്‍കുന്നതിനായുള്ള പട്ടികയില്‍ നാരായണ്‍‍ ഇടം നേടിയിട്ടുണ്ടെങ്കിലും നോബല്‍ സമ്മാനം ഒരിക്കലും ലഭിച്ചിരുന്നില്ല. നോബല്‍ സമ്മാന സമിതി നാരായണിന്റെ കൃതികളെ അവഗണിച്ചതായും സാഹിത്യവൃത്തങ്ങളില്‍ സംസാരമുണ്ട്.

## [തിരുത്തുക] അവലംബം

1. ↑ R. K. Narayan: A Profile
2. ↑ R.K. Narayan 1906-2001
3. ↑ The Life of R.K. Narayan

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%86/%E0%B4%B0/%E0%B5%8D/%E0%B4%86%E0%B4%B0%E0%B5%8D%E2%80%8D.%E0%B4%95%E0%B5%86._%E0%B4%A8%E0%B4%BE%E0%B4%B0%E0%B4%BE%E0%B4%AF%E0%B4%A3%E0%B5%8D%E2%80%8D.html"

സൂചികകള്‍: അപൂര്‍ണ്ണ ലേഖനങ്ങള്‍ | സാഹിത്യകാരന്മാര്‍ | ഇന്തോ ഇംഗ്ലീഷ് സാഹിത്യകാരന്മാര്‍ | ഉള്ളടക്കം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English
- Français
- ಕನ್ನಡ
- मराठी
- Svenska
- தமிழ்